बोले- पोलिंग बूथ में बटन दबाते ही जय बजरंगबली बोलकर कांग्रेस को सजा देना
Karnataka Election (Vidhan Sabha Chunav Update) 2023 Update. आज प्रधानमंत्री नरेंद्र मोदी तीन जगह जनसभा को संबोधित करेंगे।
प्रधानमंत्री नरेंद्र मोदी ने बुधवार को मूडबिद्री में चुनावी सभा को संबोधित करते हुए 6 बार बजरंगबली के जयकारे लगवाए। पीएम ने भाषण से पहले तीन बार बजरंगबली का जयकारा लगाया, फिर संबोधन खत्म होने के बाद तीन बार जनता से बजरंगबली की जय-जयकार करवाई। उन्होंने कहा- जब पोलिंग बूथ में बटन दबाओ तो जय बजरंगबली बोल कर इन्हें (कांग्रेस को) सजा दे देना।
दरअसल, मंगलवार को कांग्रेस ने अपना घोषणापत्र जारी किया था, इसमें बजरंग दल पर बैन लगाने की बात कही थी। इस पर PM मोदी ने मंगलवार को कहा था- श्रीराम के बाद ये बजरंगबली को भी कैद करना चाहते हैं। पीएम मोदी ने बुधवार को तीन रैलियां कीं। पहली रैली उन्होंने मूडबिद्री में, दूसरी अंकोला और तीसरी जनसभा बेलहोंगल में की। कांग्रेस के लिए प्रियंका गांधी ने इंडी में रैली की।
मोदी के भाषण की बड़ी बातें...
प्रियंका गांधी ने इंडी में रैली की- पिछली सरकार की कमियों के बारे में बताया
कांग्रेस के लिए प्रियंका गांधी ने इंडी में जनसभा को संबोधित करते हुए कहा- जब से बीजेपी सरकार आई है, क्या आपके (जनता के) जीवन में कोई तरक्की आई? आपके सामने आपके मुद्दों पर बात नहीं करते, ये खुद की बात करते हैं। ये जो नंदिनी आपने बनाई, BJP वाले धीरे-धीरे नंदिनी को खत्म कर देंगे। आप तो सर्वशक्तिमान हैं, तो आपकी 40% सरकार लूट रही थी तो आपने कुछ क्यों नहीं किया।
103 साल के शख्स ने घर से डाला वोट, CEC ने कहा- धन्यवाद
मुख्य चुनाव आयुक्त राजीव कुमार ने कर्नाटक के बेलगावी जिले में 103 साल के एक मतदाता से फोन पर बात की और घर में मतदान करने की सुविधा का इस्तेमाल करने पर उनका शुक्रिया अदा किया। महादेव महालिंगा माली ने हाल ही में कर्नाटक विधानसभा चुनाव के लिए बेलगावी के चिक्कोडी में अपने घर से वोट डाला।
हालांकि राज्य में वोटिंग 10 मई को होगी, लेकिन स्पेशल केस में चुनाव अधिकारियों और राजनीतिक दलों के प्रतिनिधियों की उपस्थिति में पूर्ण गोपनीयता में चुनाव तिथि से पहले घर पर मतदान होता है।
बजरंग दल बैन पर शिवराज सिंह चौहान बोले- कांग्रेस तो राम सेतु को भी काल्पनिक बता चुकी है
बजरंग दल को बैन करने वाली बात पर मध्य प्रदेश के मुख्यमंत्री शिवराज सिंह चौहान ने कहा, यह एक राष्ट्रवादी संगठन है जो आतंकवाद, लव जिहाद का विरोध करता है और समाजसेवा में विश्वास करता है। इसकी तुलना आतंकवादी संगठन PFI से की जा रही है। यह वही कांग्रेस है जिसने राम मंदिर निर्माण का विरोध किया था और राम सेतु को काल्पनिक बताया था।
केंद्रीय मंत्री बोलीं - पहले राम मंदिर के खिलाफ लड़ाई अब बजरंग दल पर प्रतिबंध की बात
बजरंग दल का हैदराबाद में कांग्रेस के खिलाफ प्रदर्शन, पुलिस से झड़प
इधर, कांग्रेस के घोषणा पत्र के खिलाफ बजरंग दल के कार्यकर्ताओं ने हैदराबाद में कांग्रेस दफ्तर के बाहर प्रदर्शन किया। वे कांग्रेस दफ्तर में जाना चाहते थे, लेकिन पुलिस ने उन्हें रोक दिया। इस दौरान पुलिस और बजरंग दल कार्यकर्ताओं में झड़प भी हुई। बाद में पुलिस ने समझा-बुझाकर उन्हें लौटा दिया।
बजरंग दल के राष्ट्रीय संयोजक नीरज दोनेरिया ने कहा- बजरंग दल को PFI से जोड़ना बहुत ही शर्मनाक है। वे समाज के विकास और लाभ के लिए काम करने वाले एक दल की तुलना एक ऐसे समूह से कर रहे हैं जिसने कई आतंकवादी गतिविधियों को बढ़ावा दिया है।
वे हम पर प्रतिबंध लगाकर मुस्लिम वोट लेने की कोशिश कर रहे हैं। उन्होंने हमेशा धर्म के नाम पर समाज को बांटा है। कांग्रेस की इस शर्मनाक बात का बजरंग दल विरोध करेगा।
कर्नाटक विधानसभा चुनाव से संबंधित ये खबरें भी पढ़ें...
बजरंग दल बैन करने पर सिंधिया से राय ले बीजेपी: दिग्विजय की भाजपा को सलाह
कांग्रेस ने कर्नाटक विधानसभा चुनाव के अपने मेनिफेस्टो में पीएफआई और बजरंग दल पर बैन लगाने की बात कही है। इस घोषणा पर मध्यप्रदेश की राजनीति भी गरमा गई। गृहमंत्री नरोत्तम मिश्रा ने पूर्व सीएम कमलनाथ को पत्र लिखकर कांग्रेस की आस्था पर सवाल उठाए हैं। साथ ही प्रधानमंत्री नरेंद्र मोदी ने कर्नाटक में चुनाव प्रचार के दौरान कहा- एक तरफ हम बजरंग बली की पूजा कर रहे हैं, दूसरी तरफ कांग्रेस जय बजरंग बली की बोलने वालों पर प्रतिबंध लगाने की बात कर रही है। पढ़ें पूरी खबर...
राहुल बोले- PM जनता की नहीं, सिर्फ अपनी बात करते हैं
राहुल गांधी ने सोमवार को कर्नाटक में तीन जनसभाएं कीं। पहली रैली उन्होंने तुमकुर में, दूसरी हासन में और तीसरी कामराजनगर में की। राहुल ने जनसभा को संबोधित करते हुए कहा, प्रधानमंत्री जी कर्नाटक आते हैं, लेकिन सिर्फ अपनी बात करते हैं। पढ़ें पूरी खबर...